open-index/open-wikipedia-markdown huggingface dataset:
Ο λαβύρινθος του Πάνα

Το ***Ο λαβύρινθος του Πάνα*** (ισπανικά: ***El laberinto del fauno***) είναι μια Ισπανο-Μεξικάνικη σκοτεινή κινηματογραφική ταινία φαντασίας του 2006 που γράφτηκε και σκηνοθέτήθηκε απο τον Γκιγιέρμο Ντελ Τόρο. Η παραγωγή και η διανομή διεθνώς έγινε από την Esperanto Filmoj και την Warner Bros.

Η ιστορία πραγματοποιείται στην Ισπανία το καλοκαίρι του 1944, πέντε χρόνια μετά τον ισπανικό εμφύλιο πόλεμο, κατά την πρώιμη Φρανκική περίοδο. Η αφήγηση περιπλέκει τον πραγματικό κόσμο με έναν μυθικό,  που επικεντρώνεται σε έναν κατακόρυφο εγκαταλειμμένο λαβύρινθο και ένα μυστηριώδες πλάσμα, με το οποίο αλληλεπιδρά ο κύριος χαρακτήρας, η Οφηλία. Ο πατριός της Οφηλίας, ο καπετάνιος Φαλάντ Βιντάλ, κυνηγάει τους ισπανούς αντιστασιακούς που αγωνίζονται ενάντια στο φρανκοκρατικό καθεστώς στην περιοχή, ενώ η έγκυος μητέρα της Οφηλίας η Κάρμεν γίνεται όλο και περισσότερο άρρωστη. Η Οφηλία συναντά πολλά περίεργα και μαγικά πλάσματα, που παίζουν κεντρικό ρόλο στην ιστορία της, οδηγώντας την μέσα από τις δοκιμές του παλιού κήπου και λαβυρίνθου. Η ταινία χρησιμοποιεί make-up, ηλεκτρονικό εφέ και εφέ CGI να δώσει ζωή στα πλάσματά της.

## Ακύρωση συνέχειας
Τον Νοέμβριο του 2007, ο Ντελ Τόρο επιβεβαίωσε ότι συνεχίστηκε η παραγωγή του, με τίτλο 3993. Ωστόσο, ο Ντελ Τόρο εγκατέλειψε τελικά το έργο για να διευθύνει το Hellboy II: Η χρυσή στρατιά.

## Παραπομπές


Κατηγορία:Ταινίες φαντασίας
Κατηγορία:Ισπανικές ταινίες
Κατηγορία:Ισπανόφωνες ταινίες
Κατηγορία:Μεξικάνικες ταινίες
Κατηγορία:Αμερικανικές ταινίες της δεκαετίας 2000
Κατηγορία:Ταινίες που κέρδισαν Όσκαρ Καλύτερου Μακιγιάζ και Κομμώσεων
Κατηγορία:Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας
Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης
Κατηγορία:Αντιφασιστικές ταινίες
Κατηγορία:Ταινίες σχετικά με τον Ισπανικό εμφύλιο
Κατηγορία:Ταινίες σε σκηνοθεσία Γκιγιέρμο ντελ Τόρο
Κατηγορία:Ταινίες του 2006
Κατηγορία:Ταινίες σκοτεινής φαντασίας
Κατηγορία:Ταινίες γυρισμένες στη Μαδρίτη
Ιωάννης Φρειδερίκος της Βυρτεμβέργης

Ο **Ιωάννης-Φρειδερίκος** (γερμ. *Johann-Friedrich*, 5 Μαΐου 1582 – 18 Ιουλίου 1628) από τον Οίκο της Βυρτεμβέργης ήταν δούκας της Βυρτεμβέργης.

## Βιογραφία
Ήταν γιος του Φρειδερίκου Α΄ δούκα της Βυρτεμβέργης και της Σίβυλλας, κόρης του Ιωακείμ-Ερνέστου πρίγκιπα του Άνχαλτ.

Το 1628 καθ' οδόν προς το Χάιντενχαϊμ, απεβίωσε σε ηλικία 46 ετών. Από τους γιούς του ο Έμπερχαρντ Γ΄ τον διαδέχθηκε στο δουκάτο και ο Φρειδερίκος στο Νόιενστατ.

## Οικογένεια
Νυμφεύθηκε το 1609 τη Βαρβάρα-Σοφία των Χοεντσόλερν, κόρη του Ιωακείμ-Φρειδερίκου εκλέκτορα του Βρανδεμβούργου και είχε τέκνα:
* Αντωνία 1613-1679.
* Έμπερχαρντ Γ΄ 1614-1674, δούκας της Βυρτεμβέργης.
* Φρειδερίκος 1615-1682, δούκας της Βυρτεμβέργης-Νόιενστατ.
* Ούλριχ 1617-1671, πρίγκιπας της Βυρτεμβέργης.
* Άννα-Ιωάννα 1619-1679.
* Σίβυλλα 1620-1707, παντρεύτηκε τον εξάδελφό της Λεοπόλδο-Φρειδερίκο δούκα της Βυρτεμβέργης-Μονμπελιάρ.

## Πρόγονοι

## Πηγές
* Paul Sauer: Herzog Friedrich I. von Württemberg 1557–1608. Ungestümer Reformer und weltgewandter Autokrat. Stuttgart 2003.
* Harald Schukraft: Kleine Geschichte des Hauses Württemberg. Silberburg publishing, Tübingen, 2006, ISBN 978-3-87407-725-5
* Das Haus Württemberg – ein biographisches Lexikon, Kohlhammer Stuttgart 1997, ISBN 3-17-013605-4

## Εξωτερικοί σύνδεσμοι
* German archives: page from ADB http://mdz.bib-bvb.de/digbib/lexika/adb/images/adb008/@ebt-link?target=idmatch(entityref,adb0080047)
* 
* "Johann Friedrich, Herzog von Würtemberg", Paul Friedrich von Stälin

## Παραπομπές


Κατηγορία:Οίκος της Βυρτεμβέργης
Έμπερχαρντ Γ΄ δούκας της Βυρτεμβέργης

Ο **Εβεράρδος Γ΄** (γερμ. *Εberhard III*, 16 Δεκεμβρίου 1614 – 2 Ιουλίου 1674) από τον Οίκο της Βυρτεμβέργης ήταν δούκας της Βυρτεμβέργης (1628 - 1674).

## Βιογραφία
Ήταν ο πρωτότοκος γιος του Ιωάννη Φρειδερίκου της Βυρτεμβέργης και της Βαρβάρας Σοφίας των Χοεντσόλλερν, κόρης του Ιωακείμ Φρειδερίκου του Βρανδεμβούργου.

Το 1674 απεβίωσε στη Στουτγάρδη σε ηλικία 60 ετών. Από τους επτά γιούς του ο Γουλιέλμος Λουδοβίκος τον διαδέχθηκε στο δουκάτο, ενώ ο Φρειδερίκος Κάρολος έλαβε το Βίνενταλ.

## Οικογένεια
Νυμφεύτηκε πρώτα το 1637 την Άννα Αικατερίνη των Ζαλμ, κόρη του Ιωάννη Κάζιμιρ βιλντγκράβου & ρηνγκράβου του Ζαλμ-Κύρμπουργκ, και είχε τέκνα:
* Ιωάννης Φρειδερίκος (1637 - 1659), διάδοχος της Βυρτεμβέργης.
* Λουδοβίκος Φρειδερίκο (1638 - 1639).
* Χριστιανός Εβεράρδος (1639 - 1640).
* Εβεράρδος (1640 - 1641).
* Σοφία Λουίζα (1642 - 1702), παντρεύτηκε τον Χριστιανό Ερνέστο μάργραβο του Βρανδεμβούργου-Μπαϊρόιτ.
* Δωροθέα Αμαλία (1643 - 1650).
* Χριστίνα Φρειδερίκη (1644 - 1674), παντρεύτηκε τον Αλβέρτο Ερνέστο Α΄ πρίγκιπα του Έτινγκεν-Έτινγκεν.
* Χριστίνα Καρλόττα (1645 - 1699), παντρεύτηκε τον Γεώργιο Χριστιανό κυβερνήτη, μετά πρίγκιπα, της Ανατολικής Φρισίας.
* Γουλιέλμος Λουδοβίκος (1647 - 1677), Δούκας της Βυρτεμβέργης.
* Άννα Αικατερίνη (1648 - 1691).
* Κάρολος Χριστόφορος (28 Ιανουαρίου - 2 Ιουνίου 1650).
* Εβεραρδίνη Αικατερίνη (1651 - 1683), παντρεύτηκε τον Αλβέρτο Ερνέστο Α΄ του Έτινγκεν-Έτινγκεν.
* Φρειδερίκος Κάρολος (1652 - 1698), Δούκα της Βυρτεμβέργης-Βίνενταλ.
* Μαξιμιλιανός (1654 - 1689), Πρίγκιπας της Βυρτεμβέργης.

Το 1655 απεβίωσε η Άννα Αικατερίνη και ο Εβεράρδος Γ΄ έκανε δεύτερο γάμο με τη Μαρία Δωροθέα Σοφία, Κόμισσα του Έτινγκεν, το 1656 και είχε τέκνα:
* Γεώργιος Φρειδερίκος (1657 - 1685), πρίγκιπας της Βυρτεμβέργης.
* θνησιγενής γιος (12 Απριλίου 1659).
* Αλβέρτος Χριστιανός (1660 - 1663).
* Λουδοβίκος (1661 - 1698), Πρίγκιπας της Βυρτεμβέργης.
* Ιωακείμ Ερνέστος (1662 - 1663).
* Φίλιππος Σιγισμόνδος (1663 - 1669).
* Κάρολος Φερδινάνδος (1667 - 1668).
* Ιωάννης Φρειδερίκος (1669 - 1693), απεβίωσε σε μονομαχία με τον κόμη Γιάνος Πάλφυ.
* Σοφία Καρλόττα (1671 - 1717), παντρεύτηκε τον Ιωάννη Γεώργιο Β΄ δούκα της Σαξονίας-Άιζεναχ.
* Εβεράρδος (1 Ιουλίου - 27 Νοεμβρίου 1672).
* Εμμανουήλ Εβεράρδος (1674 - 1675).

## Πρόγονοι

## Παραπομπές


## Εξωτερικοί σύνδεσμοι
* 
* [Article in the ADB](http://mdz.bib-bvb.de/digbib/lexika/adb/images/adb005/@ebt-link?target=idmatch(entityref,adb0050561))

Κατηγορία:Οίκος της Βυρτεμβέργης
Χουάν Χισμπέρτ

Ο **Χουάν Χισμπέρτ (ο πρεσβύτερος)** (*[[λατινικό αλφάβητο]] : Juan Gisbert, Padre*), γεννημένοςστην Βαρκελώνη στις 5 Απριλίου 1942, είναι πρώην Ισπανός πρωταθλητής της αντισφαίρισης και νομικός. Γιος του είναι ο πρωταθλητής της αντισφαίρισης Χουάν Χισμπέρτ Σούλτσε.

Ο Χιμπέρτ ήταν φιναλίστ το 1968 στο απλό του Αυστραλιανού όπεν όπου είχε χάσει στον τελικό από τον Μπιλ Μπάουρι με 7-5 2-6 9-7 6-4. Είχε κατακτήσει το χρυσό μετάλλιο στην Πανεπιστημιάδα του Τόκυο στο διπλό το 1967. 

Στο κύπελλο Ντέιβις αγωνίστηκε για την Ισπανία σε 10 διοργανώσεις από το 1965 έως το 1976 με ρεκόρ 45 νίκες και 24 ήττες.

Στους Ολυμπιακούς αγώνες του 1968 στο Μεξικό, η αντισφαίριση ήταν άθλημα επίδειξης, στο διπλό με συμπαίκτη τον Μανόλο Σαντάνα κατέκτησαν το αργυρό μετάλλιο.
 
## Παραπομπές


Κατηγορία:Ισπανοί αθλητές της αντισφαίρισης
Κατηγορία:Ισπανοί Ολυμπιονίκες
Κατηγορία:Ισπανοί νομικοί
Έμπερχαρτ Γ΄ της Βυρτεμβέργης

Με το όνομα αυτό είναι γνωστά τα εξής πρόσωπα:

* Έμπερχαρντ Γ΄ κόμης της Βυρτεμβέργης
* Έμπερχαρντ Γ΄ δούκας της Βυρτεμβέργης
Κάρολος Αλέξανδρος της Βυρτεμβέργης

Με το όνομα **Κάρολος Αλέξανδρος της Βυρτεμβέργης** μπορεί να αναφέρονται:

* Κάρολος Αλέξανδρος δούκας της Βυρτεμβέργης 1684-1737, γιος του Φρειδερίκου-Καρόλου δούκα της Βυρτεμβέργης-Βίνενταλ.
* Κάρολος Αλέξανδρος πρίγκιπας της Βυρτεμβέργης 1865-1939, 6ος απόγονος του προηγουμένου. Γιος του Αλβέρτου, τιτουλάριου βασιλιά και δούκα της Βυρτεμβέργης.
Φρειδερίκος Κάρολος της Βυρτεμβέργης-Βίνενταλ

Ο **Φρειδερίκος Κάρολος**, γερμ. Friedrich-Karl (12 Σεπτεμβρίου 1652 - 20 Δεκεμβρίου 1697) από τον Οίκο της Βυρτεμβέργης ήταν δούκας της Βυρτεμβέργης-Βίνενταλ.

## Βιογραφία
Ήταν ο τρίτος (επιζήσας) γιος του Έμπερχαρντ Γ΄ δούκα της Βυρτεμβέργης και της Άννας Αικατερίνης των Ζαλμ, κόρης του βιλντγκράβου & ρινεγκράβου Ζαλμ-Κύρμπουρκ.

Γεννήθηκε στη Στουτγάρδη και από το 1677 ανέλαβε την κηδεμονία του ανιψιού του και τη διακυβέρνηση του δουκάτου, ως την ενηλικίωση εκείνου το 1693. Ο βασιλιάς της Γερμανίας τον έκανε στρατάρχη. Πολέμησε εναντίον των Γάλλων στο Ρήνο κατά τον Εννεαετή Πόλεμο (1688-97) υπό τον Λουδοβίκο-Γουλιέλμο μάργραβο του Μπάντεν-Μπάντεν. Το 1692 οι Γάλλοι επιτέθηκαν αιφνίδια στο στρατόπεδό του των 4.000 ιππέων που διοικούσε, στο Έτισχαϊμ του Μύλακερ. Αποσύρθηκαν βιαστικά, αλλά πολλές εκατοντάδες ανδρών χάθηκαν ή αιχμαλωτίστηκαν· μεταξύ αυτών και ο Φρειδερίκος-Κάρολος, που μετά αφέθηκε ελεύθερος.

Το 1696 ασθένησε από σίφυλη και απεβίωσε το επόμενο έτος στη Στουτγάρδη. Ο πρωτότοκος Κάρολος-Αλέξανδρος το 1733 διαδέχθηκε τον άτεκνο εξάδελφό του και έγινε δούκας της Βυρτεμβέργης.

## Οικογένεια
Νυμφεύτηκε το 1682 την Ελεονώρα-Ιουλιανή των Χόεντσολερν, κόρη του Αλβέρτου Β΄ μαργράβου του Βρανδεμβούργου-Άνσμπαχ και είχε τέκνα:
* Κάρολος Αλέξανδρος 1684-1737, δούκας της Βυρτεμβέργης.
* Ερρίκος Φρειδερίκος 1687-1734, στρατηγός στη Γερμανία.
* Μαξιμιλιανός Εμμανουήλ 1689-1709, συνταγματάρχης του Σουηδικού στρατού.
* Φρειδερίκος Λουδοβίκος 1690-1734, διοικητής αξιωματικός του Γερμανικού στρατού.
* Χριστίνα Καρλόττα 1694-1729, παντρεύτηκε τον Γουλιέλμο Φρειδερίκο μάργραβο του Βρανδεμβούργου-Άνσμπαχ.
* Φρειδερίκος-Κάρολος 1686-1693 απεβ. 7 ετών, Δωροθέα-Καρλόττα 1685-1687 απεβ. 2 ετών.

## Πρόγονοι

## Παραπομπές


## Πηγές
* Encyclopædia Britannica: "Frederick Charles, Duke of Württemberg-Winnental"

## Εξωτερικοί σύνδεσμοι
* 

Κατηγορία:Οίκος της Βυρτεμβέργης
Γεώργιος του Κεντ

Ο **Γεώργιος** (αγγλ. *George*, 20 Δεκεμβρίου 1902 - 25 Αυγούστου 1942) του Οίκου του Ουίνδσορ ήταν πρίγκιπας του Ηνωμένου Βασιλείου και δούκας του Κεντ (1934-42). Ήταν ο σύζυγος της Μαρίνας της Ελλάδας.

## Βιογραφία
Ο *Γεώργιος Εδουάρδος Αλέξανδρος Εδμόνδος* ήταν το πέμπτο παιδί και ο τέταρτος γιος του Γεωργίου Ε΄ του Ηνωμένου Βασιλείου και της Μαρίας, κόρης του Φραγκίσκου, Δούκα του Τεκ.

Μεγαλύτεροι αδελφοί του ήταν οι βασιλείς του Ηνωμένου Βασιλείου Εδουάρδος Η΄ και Γεώργιος ΣΤ΄ και ο Ερρίκος, Δούκας του Γκλώστερ.

Το 1942 το στρατιωτικό αεροπλάνο που επέβαινε, συνετρίβη. Ο Γεώργιος ήταν 40 ετών.

## Οικογένεια
Νυμφεύτηκε το 1934 τη δεύτερη εξαδέλφη του, Μαρίνα της Ελλάδας, κόρη του Νικολάου της Ελλάδας, και είχε τέκνα:
* Εδουάρδος (γενν. 1935), Δούκας του Κεντ.
* Αλεξάνδρα (γενν. 1936), παντρεύτηκε τον εντιμότατο Τζέημς Ότζιλβυ.
* Μιχαήλ (γενν. 1942) , Πρίγκιπας του Κεντ.

## Πρόγονοι


## Εικόνες

Αρχείο:Princess Marina 1934.jpg|Η Μαρίνα της Ελλάδας την ημέρα του γάμου της (1934).
Αρχείο:Combined Coat of Arms of George and Marina, the Duke and Duchess of Kent.svg|Οικόσημο που συνδυάζει τους θυρεούς του Γεωργίου και της Μαρίνας.
Αρχείο:The Duke and Duchess of Kent.jpg|εναλλ.=Η Μαρίνα της Ελλάδας με τον σύζυγό της.|Η Δούκισσα και ο Δούκας του Κεντ (1934).
Αρχείο:Royal Air Force Ferry Command, 1941-1943. CH3161.jpg|Ο Δούκας του Κεντ πριν διασχίσει τον Ατλαντικό (1941-2).


## Παραπομπές


## Εξωτερικοί σύνδεσμοι

* Hansard 1803–2005: contributions in Parliament by the Duke of Kent 
* Portraits of Prince George from the National Portrait Gallery

Κατηγορία:Οίκος Ουίνδσορ
Κάρολος Αλέξανδρος δούκας της Βυρτεμβέργης

Ο **Κάρολος Αλέξανδρος** (γερμ. *Karl Alexander*, 24 Μαΐου 1684 - 12 Μαρτίου 1737) του Οίκου της Βυρτεμβέργης ήταν δούκας της Βυρτεμβέργης-Στουτγάρδης (1733-1737) και αντιβασιλέας της Σερβίας (1720-33).

## Βιογραφία
Ήταν το πρώτο παιδί και ο πρωτότοκος γιος του Φρειδερίκου Καρόλου της Βυρτεμβέργης-Βίννενταλ και της Ελεονώρας Ιουλιανής των Χοεντσόλλερν, κόρης του Αλβέρτου Β΄ του Βρανδεμβούργου-Άνσμπαχ.

Γεννήθηκε στη Στουτγάρδη και το 1698 διαδέχθηκε τον πατέρα του. Ήταν επιτυχής διοικητής στο στρατό της Αυστρίας· μεταστράφηκε στον Καθολικισμό το 1712. Συμμετείχε υπό τον Ευγένιο της Σαβοΐας στον Πόλεμο της Ισπανικής Διαδοχής και εναντίον των Οθωμανών. Το 1719 ορίστηκε κυβερνήτης του Βελιγραδίου. Το 1720 ο Κάρολος ΣΤ΄ της Αγίας Ρωμαϊκής Αυτοκρατορίας τον έθεσε κυβερνήτη του Βασιλείου της Σερβίας στο Βελιγράδι. Το 1727 παντρεύτηκε τη Μαρία Αυγούστα του Τουρν και Τάξις, με την οποία απέκτησε έξι παιδιά.. 

Έπειτα από 13 έτη ηγεμονίας στη Σερβία, διαδέχθηκε τον άτεκνο εξάδελφό του, Εβεράρδο Λουδοβίκο της Βυρτεμβέργης. Ως δούκας επανέφερε την Αυλή από το Λούντβιχσμπουργκ στην κοντινή Στουτγάρδη. Κυβέρνησε ως το 1737, όταν απεβίωσε στο Λούντβιχσμπουργκ σε ηλικία 53 ετών· τον διαδέχθηκαν οι τρεις γιοί του, πρώτα ο Κάρολος Ευγένιος, μετά ο Λουδοβίκος Ευγένιος και τέλος ο Φρειδερίκος Β΄ Ευγένιος.

## Οικογένεια
Νυμφεύτηκε το 1727 τη Μαρία Αυγούστα, κόρη του Ανσέλμου Φραγκίσκου, 2ου Πρίγκιπα του Τουρν και Τάξις, και είχε έξι τέκνα:
* Κάρολος Ευγένιος (1728 - 1793), Δούκας της Βυρτεμβέργης.
* Ευγένιος Λουδοβίκος (1729).
* Λουδοβίκος Ευγένιος (1731 - 1795), Δούκας της Βυρτεμβέργης.
* Φρειδερίκος Β΄ Ευγένιος (1732 - 1797), Δούκας της Βυρτεμβέργης.
* *Αλέξανδρος* Ευγένιος (1733 - 1734).
* Αυγούστα (1734 - 1787), παντρεύτηκε τον Κάρολο Άνσελμο, 4ο Πρίγκιπα του Τουρν και Τάξις.

## Στη λογοτεχνία και σε ταινίες
Αν και η ιστορία του με τον Εβραίο τραπεζίτη Γιόζεφ Συς Οπενχάιμερ έχει μικρό ιστορικό έρεισμα, έγινε θέμα πολλών μυθιστορημάτων και ταινιών, όπως το βιβλίο του Βίλχελμ Χάουφ *Γιούτ Συς* (1827): ο ήρωας μεγαλώνει μεταξύ Εβραίων· προδίδει μία κοπέλα και καταδικάζεται σε απαγχονισμό. Λίγο πριν ανακαλύπτει ότι δεν είναι Εβραίος και θα μπορούσε να αποφύγει την καταδίκη τους, αλλά προτιμά την εκτέλεση από τη μικρή κοινωνία που μεγάλωσε. Την υπόθεση επανέλαβε ο Λίον Φόιχτβανγκερ το 1925 σε βιβλίο με τον ίδιο τίτλο. 

Το 1934 γυρίστηκε σε ταινία με σκηνοθέτη τον Λόταρ Μέντες. Επίσης, το 1940 με σκηνοθέτη τον Βάιτ Χάρλαν, όπου η ταινία ήταν μέρος της προπαγάνδας των Ναζί. Τα μυθιστορήματα και οι ταινίες έχουν ελάχιστη αντιστοιχία με τα ιστορικά έγγραφα, που υπάρχουν στα Αρχεία της Επαρχίας Βάδης-Βυρτεμβέργης.

## Πρόγονοι

## Αναφορές σε Πηγές


Κατηγορία:Οίκος της Βυρτεμβέργης
Εδουάρδος του Κεντ

Ο **Πρίγκιπας Εδουάρδος, Δούκας του Κεντ** (γενν. 9 Οκτωβρίου 1935) είναι μέλος της Βρετανικής Βασιλικής Οικογένειας. Η Βασίλισσα Ελισάβετ Β΄ ήταν πρώτη του ξαδέρφη, καθώς ο πατέρας του Πρίγκιπας Γεώργιος, Δούκας του Κεντ, ήταν αδελφός του Βασιλιά Γεωργίου ΣΤ΄. Η μητέρα του, Πριγκίπισσα Μαρίνα της Ελλάδας, ήταν πρώτη ξαδέλφη του Πρίγκιπα Φιλίππου, Δούκα του Εδιμβούργου.

Κατέχει τον τίτλο του Δούκα του Κεντ από την ηλικία των έξι ετών, μετά το θάνατο του πατέρα του σε αεροπορικό δυστύχημα το 1942. Έτσι, με την ιδιότητά του αυτή, εκπροσωπεί τον Βασιλιά σε διάφορες περιστάσεις. Υπήρξε από το 1969 έως το 2021 πρόεδρος του Παναγγλικού Συλλόγου Τένις και Κρίκετ, απονέμοντας τα τρόπαια στα ετήσια πρωταθλήματα, ενώ ως το 2001 υπηρετούσε ως Ειδικός Εκπρόσωπος του Ηνωμένου Βασιλείου για το Διεθνές Εμπόριο και τις Επενδύσεις. Είναι πρόεδρος της Ένωσης Προσκόπων, του Βασιλικού Ινστιτούτου Ηνωμένων Υπηρεσιών και του Βασιλικού Ιδρύματος της Μεγάλης Βρετανίας. Από το 1967 αποτελεί Μεγάλο Μάγιστρο της Μεγάλης Στοάς της Αγγλίας. Είναι επίσης προστάτης του Ινστιτούτου Ανώτερων Αυτοκινητιστών.

## Βιογραφία
Είναι ο πρωτότοκος γιος του Γεωργίου δούκα του Κεντ και της Μαρίνας πριγκίπισσας της Ελλάδας, κόρης του Νικολάου πρίγκιπα της Ελλάδας. Έτσι ο Εδουάρδος είναι δισεγγονός του Γεωργίου Α΄ της Ελλάδας και 2ος εξάδελφος του Κωνσταντίνου Β΄ της Ελλάδας.

## Οικογένεια
Νυμφεύτηκε το 1961  την Αικατερίνη Γουόρσλεϋ, κόρη του σερ Γουίλιαμ Άρθρινγκτον Γουόρσλεϋ, 4ου βαρονέτου του Χόβινγκχαμ και απέκτησαν τα εξής τέκνα:
* Γεώργιος Ουίνδσορ γενν. 1962, κόμης του Σαιντ Άντριους.
* Λαίδη Χέλεν Τέυλορ γενν. 1964, παντρεύτηκε τον Τίμοθυ Τέυλορ.
* Λόρδος Νικόλαος Ουίνδσορ γενν. 1970.

## Πρόγονοι

## Παραπομπές


## Εξωτερικοί σύνδεσμοι
* Hansard 1803–2005: contributions in Parliament by the Duke of Kent 
* The Duke of Kent at the Royal Family website
* The United Grand Lodge of England – HRH The Duke of Kent, KG, GCMG, GCVO, ADC (Grand Master)
* ''Time'' Article on Birth of Prince Edward 

Κατηγορία:Οίκος Ουίνδσορ
Κατηγορία:Μεγαλόσταυροι του Τάγματος της Αξίας της Δημοκρατίας της Πολωνίας
Κατηγορία:Βρετανοί ελευθεροτέκτονες
Γεώργιος του Σαιντ Άντριους

Ο **Γεώργιος**, αγγλ. George (γενν. 26 Ιουνίου 1962) από τον Οίκο του Ουίνδσορ είναι κόμης του Σαιν Άντριους.

## Βιογραφία
Είναι ο πρωτότοκος γιος του Εδουάρδου δούκα του Κεντ και της Αικατερίνης Γουόρσλεϋ, κόρης του σερ Γουίλιαμ Άρθινγκτον Γουόρσλεϋ 4ου βαρονέτου του Χόβινγκχαμ, συνταγματάρχη.

Ο πατέρας του Εδουάρδος είναι γιος της Μαρίνας πριγκίπισσας της Ελλάδας, κόρης του Νικολάου πρίγκιπα της Ελλάδας. Έτσι ο Γεώργιος είναι τρισεγγονός του Γεωργίου Α΄ της Ελλάδας και 3ος εξάδελφος του Παύλου διαδόχου της Ελλάδας.

## Οικογένεια
Νυμφεύτηκε το 1988 την δρ. Συλβάνα Τομαζέλλι, κόρη του Μαξιμίλιαν-Καρλ Τομαζέλλι και έχει τέκνα:
* Εδουάρδος-Εδμόνδος-Μαξιμιλιανός-Γεώργιος Ουίνδσορ γενν. 2 Δεκεμβρίου 1988, λόρδος Ντάουνπατρικ.
* Μαρίνα-Καρλόττα-Αλεξάνδρα-Αικατερίνη-Ελένη Ουίνδσορ γενν. 30 Σεπτεμβρίου 1992, λαίδη.
* Αμαλία-Σοφία-Θεοδώρα-Μαίρη-Μαργαρίτα Ουίνδσορ γενν. 24 Αυγούστου 1995, λαίδη.

## Παραπομπές


## Πηγές
* Ronald Allison; Sarah Riddell (1991). The Royal encyclopedia. Macmillan Press. p. 145. Retrieved 2010-07-14.

Κατηγορία:Οίκος Ουίνδσορ
Ώτοστοπ (τραγούδι της Άννας Βίσση)

Το **"Ώτοστοπ"** ήταν η ελληνική συμμετοχή στο διαγωνισμό τραγουδιού Eurovision το 1980, που ερμηνεύτηκε στην ελληνική γλώσσα από την Άννα Βίσση και το συγκρότημα Επίκουροι.

Με τη μουσική του Τζικ Νακασιάν και τους στίχους της Ρόνυ Σοφού, το "Ώτοστοπ" ήταν η έκτη συμμετοχή της Ελλάδας στον διαγωνισμό. Πρόκειται για έναν αναβαθμισμένο αριθμό σε επαίνους της παράδοσης του Ωτοστόπ σε όλη την Ευρώπη. Η Βίσση προτείνει ότι είναι ο καλύτερος τρόπος να δει κανείς τον κόσμο και τραγουδάει ότι κανείς μπορεί να πάει ακόμα και στην Κίνα. Το τραγούδι είναι επίσης αξέχαστο για τη συχνή επανάληψη του τίτλου, με τη λέξη να τραγουδιέται 37 φορές. Αξίζει επίσης να σημειωθεί ότι η Λία Βίσση, η μεγαλύτερη αδελφή της Άννας, εμφανίστηκε ως στα φωνητικά της τραγουδίστριας, έχοντας κάνει το ίδιο, έναν χρόνο πριν. Και οι δύο αδελφές θα συνέχιζαν (στον διαγωνισμό του 1982 στην υπόθεση της Άννας και στον διαγωνισμό του 1985 στη Λία) να εκπροσωπήσει τη χώρα γέννησής τους, την Κύπρο.

Ο διαγωνισμός τραγουδιού της Eurovision 1980 πραγματοποιήθηκε στη Χάγη της Ολλανδίας στις 19 Απριλίου 1980. Το "Ώτοστοπ" ερμηνεύτηκε τρίτο από τις δεκαεννέα συμμετοχές της βραδιάς και ακολούθησε την Άζντα Πεκάν της Τουρκίας με το «Pet'r Oil» ενώ προηγήθηκε της Sophie & Magaly με τον "Papa Pingouin". Στο τέλος της ψηφοφορίας, η απόδοση είχε λάβει 30 πόντους, τοποθετώντας το 13ο σε ένα πεδίο των 19.

Ακολούθησε ως Έλληνας εκπρόσωπος στον διαγωνισμό του 1981 ο Γιάννης Δημητράς με το "Φεγγάρι καλοκαιρινό". Όπως αναφέρθηκε παραπάνω, η Άννα Βίσση επέστρεψε στον Διαγωνισμό το 1982, στη συνέχεια εκπροσώπησε τη γενέτειρά της, την Κύπρο με το "Μόνο η αγάπη" και για τρίτη φορά το 2006 με το "Everything", πάλι τραγουδώντας για την Ελλάδα.

## Παραπομπές

Ωτοστοπ
Κατηγορία:Τραγούδια της Ελλάδας στη Eurovision
Κατηγορία:Διαγωνισμός Τραγουδιού Eurovision 1980
Ιστορίες για Μισογύνηδες

Οι **Ιστορίες για μισογύνηδες**  (αγγλικά: *Little Tales of Misogyny*) είναι συλλογή 17 μικρών ιστοριών της Αμερικανίδας μυθιστοριογράφου Πατρίσια Χάισμιθ, περισσότερο γνωστής για το μυθιστόρημά της «Ο ταλαντούχος κύριος Ρίπλεϊ». 
Η συλλογή πρωτοεκδόθηκε στην γερμανική γλώσσα, το 1975 με τίτλο *"Kleine Geschichten für Weiberfeinde"* από τον εκδοτικό οίκο "Diogenes Verlag", στην Ελβετία. Στην αγγλική γλώσσα εκδόθηκε το 1977 από τον αγγλικό εκδοτικό οίκο "Heinemann". Στην Ελλάδα εκδόθηκε το 1982 από τον εκδοτικό οίκο *"Γράμματα"* σε μετάφραση του Αλέκου Παπάζογλου και με τις εικονογραφήσεις της πρώτης έκδοσης, του Γάλλου καλλιτέχνη Ρολάν Τοπόρ.

Οι ιστορίες όπως φαίνεται και από τους τίτλους τους, μεταβάλλουν τους παραδοσιακούς ρόλους της γυναίκας, σε μακάβριες καρικατούρες. Μέσα σε λίγες γραμμές και σε μια ατμόσφαιρα μακάβρια και στα όρια του παραλόγου, η Χάισμιθ κάνει αυτό που ξέρει καλύτερα να κάνει: μαύρο χιούμορ. 
*Αυτές οι μικρές ιστορίες έχουν τρομερή πλάκα: μοιάζουν με  λαμπερές χειροβομβίδες που μια σκασμένη στα γέλια Χάισμιθ, πετάει στους αναγνώστες της.* 

## Οι ιστορίες
Τα κείμενα (δύο ή τριών σελίδων το καθένα) που αποτελούν την έκδοση είναι:

* "The Hand" - (Το χέρι)
* "Oona, the Jolly Cave Woman" - *(Ούνα, η γυναίκα των σπηλαίων)*
* "The Coquette" - *(Η ναζιάρα)*
* "The Female Novelist" - *(Η πεζογράφος)*
* "The Dancer" - *(Η χορεύτρια)*
* "The Invalid, or, the Bedridden" - *(Η ανάπηρη)*
* "The Artist" - *(Η καλλιτέχνης)*
* "The Middle-Class Housewife" - *(Η μεσοαστή νοικοκυρά)*
* "The Fully Licensed Whore, or, the Wife" - *(Η επαγγελματίας πόρνη)*
* "The Breeder" - *(Η τροφός)*
* "The Mobile-Bed Object" - *(Το φορητό σκεύος)*
* "The Perfect Little Lady" - *(Η τέλεια μικρή κυρία)*
* "The Silent Mother-in-Law" - *(Η σιωπηλή πεθερά)*
* "The Prude" - *(Η σεμνότυφη)*
* "The Victim" - *(Το θύμα)*
* "The Evangelist" - *(Η θεούσα)*
* "The Perfectionist" - *(Η τελειομανής)*

## Παραπομπές


Κατηγορία:Διήγημα
Κλεοπάτρα (τραγουδίστρια)

Η **Κλεοπάτρα Πανταζή** (Αθήνα, 1 Σεπτεμβρίου 1963) γνωστή και ως με το όνομα "**Κλεοπάτρα**", είναι Ελληνίδα τραγουδίστρια. 

## Βιογραφία

Γεννήθηκε στην Αθήνα το 1963. Είναι γνωστή για την εκπροσώπηση της Ελλάδας στον Διαγωνισμό Τραγουδιού της Eurovision 1992, στη Σουηδία. Ο μουσικός, Χρήστος Λαγός, συνέθεσε γι 'αυτήν το τραγούδι «Όλου του Κόσμου η Ελπίδα». Η Κλεοπάτρα σημείωσε 94 πόντους και έφτασε στην πέμπτη θέση, μία από τις καλύτερες θέσεις που έχει ποτέ φτάσει στο ελληνικό τραγούδι στο Διαγωνισμό. Έχει συνεργαστεί με τον μουσικό Μίμη Πλέσσα και τραγούδησε ένα ντουέτο με το ροκ/λαϊκό είδωλο, Στέλιο Ρόκκο, με τίτλο «Να Μ'Αγάπας».

## Δισκογραφία
*1992 - *Κλεοπάτρα*
*1994 - *Όλα Τα Σ' Αγαπώ*

## Επιπλέον λινκ
*Eurovision
*Eurovision 
*Kleopatra Lyrics

Κατηγορία:Ελληνίδες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Διαγωνισμός Τραγουδιού Eurovision 1992
Κατηγορία:Συμμετέχοντες στη Eurovision
Περνέλη Φλαμέλ

Η **Περνέλη Φλαμέλ** (**Perenelle Flamel** ή **Περνέλ** ή **Περονέλη**) (1320 ή 1340 - 1397) ήταν Γαλλίδα αλχημίστρια που έζησε στο Παρίσι. Έκανε πολλές αγαθοεργίες και ευεργέτησε διάφορες εκκλησίες, μοναστήρια και φτωχοκομεία ενώ ανήγειρε και πολλά εκκλησιαστικά αγάλματα. Έγινε γνωστή ως αλχημίστρια λόγω της φήμης ότι ανακάλυψε την φιλοσοφική λίθο και το ελιξήριο της αθανασίας.

Η Περνέλη Λετά (Lethas), όπως ήταν το όνομά της μέχρι εκείνη την στιγμή, έμεινε χήρα δύο φορές και απέκτησε σημαντική περιουσία από όσα κληρονόμησε από τους συζύγους της. Το 1355 παντρεύτηκε για τρίτη φορά, τον γραφέα Νικολά Φλαμέλ.

Η ενασχόληση του ζευγαριού με την αλχημία ξεκίνησε όταν το 1357 ο Νικολά βρήκε τυχαία και αγόρασε για δύο φιορίνια ένα περίεργο βιβλίο που ηταν γραμμένο σε μία άγνωστη για το ζευγάρι γλώσσα και υποτίθεται ότι περιείχε το μυστικό της "Μεταστοιχείωσης" και της δημιουργίας της Φιλοσοφικής Λίθου. Τα επόμενα 21 χρόνια οι Φλαμέλ εργάστηκαν για να μεταφράσουν το βιβλίο και να ακολουθήσουν τις οδηγίες του, αλλά κανένα από τα πειράματά τους δεν είχε αποτέλεσμα. Έτσι ο Νικολά πήγε στην Ισπανία όπου συμβουλεύτηκε έναν Εβραίο γιατρό που γνώριζε σχετικά με την αλχημεία. Όταν ο Νικολά επέστρεψε στη Γαλλία, το ζευγάρι εργάστηκε πυρετωδώς για τα επόμενα τρία χρόνια και τελικά στις 17 Ιανουαρίου 1382, σύμφωνα με την μαρτυρία του Νικολά, κατάφεραν να μεταστοιχειώσουν μισό κιλό υδράργυρο σε "καθαρό ασήμι" ενώ στις 25 Απριλίου κατάφεραν από την "κόκκινη λίθο" να δημιουργήσουν "σχεδόν άλλο τόσο χρυσάφι".

Η Φλαμέλ πέθανε στις 11 Σεπτεμβρίου 1397 αφήνωντας στον σύζυγό της 5.300 γαλλικές λίρες.

Λέγεται ότι τόσο εκείνη όσο και ο σύζυγός της στην πραγματικότητα δεν πέθαναν ποτέ γιατί είχαν ανακαλύψει την φιλοσοφική λίθο.

## Πηγές
* Apotheker, Jan. Sarkadi, Livia, Simon (2011). *European Women in Chemistry.* Wiley-VCH Verlag. ISBN 978-3-527-32956-4
* Sue, Vilhauer, Rosser (2008). *Women, Science and Myth: Gender beliefs from antiquity to the present*. ABC-CLIO. ISBN 1598840959

## Παραπομπές


Κατηγορία:Αλχημίστριες
Λάρα Φαμπιάν

Η **Λάρα Σόφι Κέιτι Κρόκαερτ** (· Έτερμπεεκ, 9 Ιανουαρίου 1970), γνωστή καλλιτεχνικά ως **Λάρα Φαμπιάν** (), είναι Βελγίδα και Καναδή τραγουδίστρια και τραγουδοποιός. Έχει πουλήσει πάνω από 20 εκατομμύρια αντίτυπα δίσκων της σε όλο τον κόσμο και θεωρείται η πιο επιτυχημένη τραγουδίστρια του Βελγίου και μια από τις πιο επιτυχημένες ερμηνεύτριες του σύγχρονου γαλλικού τραγουδιού. Από το 2017, ζει στο Μόντρεαλ του Καναδά.

To 1988 εκπροσώπησε το Λουξεμβούργο με το τραγούδι «Croire» στον Διαγωνισμό Τραγουδιού Eurovision, καταλαμβάνοντας την τέταρτη θέση με 90 βαθμούς.

Μερικές από τις σημαντικότερες επιτυχίες της είναι το «Je t'aime», το «Je suis malade», το «Adagio» και το «I will love again». Έχει ερμηνεύσει τραγούδια στα γαλλικά, αγγλικά, ισπανικά, ιταλικά, φλαμανδικές διάλεκτοι, γερμανικά, ελληνικά, πορτογαλικά, ρώσικα, τουρκικά, αζερικά και εβραϊκά. Είναι λυρική υψίφωνος και η φωνή της εκτείνεται σε τρεις οκτάβες.

## Δισκογραφία

### Studio άλμπουμ

### Live άλμπουμ

### Συλλογές

## Παραπομπές


## Εξωτερικοί σύνδεσμοι
*Επίσημη ιστοσελίδα
*Κανάλι στο YouTube
*Σελίδα στο Facebook
*Σελίδα στο Twitter
*Σελίδα στο Instagram
* στο IMDb
*Σελίδα στο AllMusic

Κατηγορία:Βέλγοι τραγουδιστές
Κατηγορία:Συμμετέχοντες στη Eurovision
Μαρία Χριστίνα, Πριγκίπισσα Μιχαήλ του Κεντ

Η **Μαρία Χριστίνα, Πριγκίπισσα Μιχαήλ του Κεντ** (γεννημένη ως Βαρώνη Μαρία Χριστίνα φον Ράιμπνετς *Baroness Marie Christine von Reibnitz*, 15 Ιανουαρίου 1945 -) είναι η σύζυγος του Πρίγκιπα Μιχαήλ του Κεντ. 

## Βιογραφία
Η *Μαρία Χριστίνα Άννα Αγνή Χεδβίγη Ίντα* γεννήθηκε στις 15 Ιανουαρίου 1945 στο Κάρλσμπαντ (σημερινό Κάρλοβι Βάρι της Τσεχίας) της Ναζιστικής Γερμανίας. Είναι κόρη του Βαρώνου Γκίντερ Ουμπέρτους φον Ράιμπνετς και της δεύτερης συζύγου του, της Κόμισσας Μαρίας Άννας Ζαπαρί φον Μουρασζομμπάθ. Η Μαρία Χριστίνα έχει μια μεγαλύτερη αδελφή από τον πρώτο γάμο του πατέρα της, την Κόμισσα Μαργαρίτα φον Ζέχερ-Τος.

Στις 14 Σεπτεμβρίου 1971 η Μαρία Χριστίνα παντρεύτηκε τον Άγγλο τραπεζίτη Τόμας Τρουμπριτζ, τον νεότερο γιο του Σερ Πίτερ Τρουμπριτζ, 6ου Βαρονέτου, στην Παλιά Εκκλησία Τσέλσι του Λονδίνου. Από αυτό τον γάμο δεν προέκυψαν παιδιά. Το ζευγάρι χώρισε το 1973 και πήραν διαζύγιο το 1977 (ο γάμος ακυρώθηκε επίσημα από τον Πάπα τον Μάιο του 1978)

Ένα μήνα μετά, στις 30 Ιουνίου 1978, παντρεύτηκε με πολιτικό γάμο στη Βιέννη της Αυστρίας τον Πρίγκιπα Μιχαήλ του Κεντ, γιο του Πρίγκιπα Γεωργίου, Δούκα του Κεντ και της Πριγκίπισσας Μαρίνας της Ελλάδας και της Δανίας. Αφού έλαβε την άδεια του Πάπα Ιωάννη Παύλου Β΄, το ζευγάρι παντρεύτηκε και με θρησκευτικό γάμο στις 29 Ιουνίου 1983 στο σπίτι του Αρχιεπισκόπου του Γουέστμινστερ στο Λονδίνο.

Δεδομένου ότι ο Νόμος της Διευθέτησης του 1701 απαγόρευε σε οποιονδήποτε να παντρευτεί Ρωμαϊοκαθολικό καθώς βρισκόταν στην διαδοχή για το θρόνο, ο Πρίγκιπας Μιχαήλ του Κεντ (εκείνη την εποχή ήταν 15ος στη σειρά διαδοχής) έχασε τα διαδοχικά του δικαιώματα όταν παντρεύτηκε τη Μαρία Χριστίνα. Ο Πρίγκιπας Μιχαήλ επανήλθε στη γραμμή διαδοχής στις 26 Μαρτίου 2015 με τον Νόμο περί διαδοχής του θρόνου του 2013 και τώρα είναι 45ος στη γραμμή. Τα παιδιά τους είναι μέλη της Εκκλησίας της Αγγλίας και έχουν διατηρήσει τα δικαιώματά τους στην διαδοχή από τη γέννησή τους.

Η Μαρία Χριστίνα και ο Πρίγκιπας Μιχαήλ απέκτησαν ένα γιο και μια κόρη:
*τον *Φρειδερίκο* Μιχαήλ Γεώργιο Δαυίδ Λουδοβίκο (1979-), παντρεύτηκε το 2009 την Σοφία Γουίνκλμαν. Απέκτησαν 2 παιδιά.
*την ''Γαβριηλία'' Μαρίνα Αλεξάνδρα Οφηλία  (1981-), παντρεύτηκε το 2019 τον Τόμας Κίνγκστον μέχρι το 2024 ο οποίος απεβίωσε.

## Τίτλοι
***15 Ιανουαρίου 1945 - 14 Σεπτεμβρίου 1971**: Βαρώνη Μαρία Χριστίνα φον Ράιμπνετς
***14 Σεπτεμβρίου 1971 - 30 Ιουνίου 1978**: Βαρώνη Μαρία Χριστίνα φον Ράιμπνετς, Κα. Τρουμπριτζ 
***30 Ιουνίου 1978 - μέχρι σήμερα**: *Η Βασιλική Υψηλότητα* Πριγκίπισσα Μιχαήλ του Κεντ

Μετά τον γάμο της δόθηκε ο τίτλος *Η Βασιλική της Υψηλότητα Πριγκίπισσα Μιχαήλ του Κεντ* λόγω ότι δεν ήταν βασιλικής καταγωγής, ως εκ τούτου δεν φέρει τον τίτλο της Πριγκίπισσας Μαρίας Χριστίνας.

## Παραπομπές


## Εξωτερικοί σύνδεσμοι
* Η Επίσημη Ιστοσελίδα της Πριγκίπισσας Μιχαήλ του Κεντ
* HRH Princess Michael of Kent: Princess Michael's descent from Diane de Poitiers and Catherine de' Medici.
* Hello magazine
* Suites designed by Her Royal Highness Princess Michael of Kent at Hotel Baltschug Kempinski Moscow

Κατηγορία:Οίκος Ουίνδσορ
Κατηγορία:Άγγλοι ευγενείς
Κατηγορία:Βρετανίδες δούκισσες
Τοπ Καπί (ταινία)

Η ταινία ***Τοπ Καπί*** γυρίστηκε το 1964 είναι μια ταινία techicolor heist που εκτελέστηκε από τις Filmways Pictures και διανεμήθηκε από τη United Artists. 

Σκηνοθετήθηκε από τον Ζυλ Ντασσέν. Η ταινία βασίζεται στο μυθιστόρημα του Έρικ Άμπλερ *Το φως της ημέρας*, προσαρμοσμένο ως σενάριο της Μόνια Ντανισέφσκι. Στην ταινία πρωταγωνιστούν οι Μελίνα Μερκούρη, Μαξιμίλιαν Σελλ, Πίτερ Ουστίνοφ, Ρόμπερτ Μόρλεϊ, Ζιλ Σεγκάλ και Ακίμ Ταμίροφ. Η μουσική του Μάνου Χατζιδάκι, εικονολήπτης ήταν ο Ανρί Αλεκάν.

## Πλοκή
Η Ελίζαμπεθ Λιπ (Μελίνα Μερκούρη) επισκέπτεται την Κωνσταντινούπολη, όπου βλέπει μια έκθεση ταξιδιών με αντίγραφα θησαυρών από το παλάτι Τοπ Καπί. Στη συνέχεια . Αφήνοντας την Τουρκία, στρατολογεί τον πρώην εραστή της, τον Ελβετό πλοιάρχο Βάλτερ Χάρπερ (Μαξιμίλιαν Σελλ), για να προγραμματίσει την κλοπή του στιλέτου. Οι Χάρπερ και Λιπ στη συνέχεια προσλαμβάνουν τον Άρθουρ Σάιμον Σίμπσον (Πίτερ Ουστίνοφ) για να τους οδηγήσει με ένα αυτοκίνητο στην Τουρκία για τη μεταφορά κρυφών εκρηκτικών και πυροβόλων όπλων για χρήση στη διάρρηξη. Τα τουρκικά τελωνεία αναζητούν το αυτοκίνητο, και βρίσκουν τα πυροβόλα όπλα και καταλήγουν στο συμπέρασμα ότι η συμμορία σχεδιάζει μια δολοφονία. Στη συνέχεια προσλαμβάνουν τον Σίμπσον για να κατασκοπεύουν τους Χάρπερ και Λιπ. Έπειτα ο Σίμπσον αφήνει σημειώσεις για τους την αστυνομία. 

Πριν να φτάσουν στη Τουρκία, η Ελίζαμπεθ περνάει από την Καβάλα για να προμηθευτεί βδέλλες.

Τα χέρια του Χανς τραυματίζονται σε μια διαμάχη με τον μεθυσμένο μάγειρα, τον Γκέρνεν (Ακίμ Ταμίροφ), και ο Σίμπσον προσπαθεί να τον κάνει να ομολογήσει ότι η αστυνομία τους παρακολουθεί. Εκείνο το βράδυ, οι Χάρπερ, Σίμπσον και Τζούλιο κλέβουν το στιλέτο και αφήνουν ένα αντίγραφο στη θέση του. Η συμμορία πέρασε απαρατήρητη. Κατά τη διάρκεια της ληστείας όμως ένα πουλί πετάει μέσα από το παράθυρο και μπήκε μέσα όμως έμεινε παγιδευμένο μέσα στο δωμάτιο αφού το παράθυρο έκλεισε. Η συμμορία παραδίδει το στιλέτο στον Ιωσήφ (Τζο Ντασέν), ιδιοκτήτη της έκθεσης ταξιδιού που θα μεταφέρει το λαθρεμπόριο από τη χώρα. Τα μέλη των συμμοριών θα μεταβούν στην έδρα της αστυνομίας για να αποκαλύψουν την ανακάλυψη όπλων στο αυτοκίνητο. Ο επιθεωρητής ζητάει από τον Σίμπσον να εγγυηθεί ότι εκείνη τη μέρα ο Χάρπερ και η Λιπ έφυγαν. Ωστόσο, ο επιθεωρητής μαθαίνει ότι ο συναγερμός στο Τοπ Καπί προκλήθηκε από το παγιδευμένο πουλί. Οι σημειώσεις του Σίμπσον στην αστυνομία παρέχουν μια σύνδεση μεταξύ της συμμορίας και των αντιγράφων του Ιωσήφ των θησαυρών του Τοπ Καπί. Τελικά, πηγαίνει σε μια τουρκική φυλακή, όπου η Λιπ αρχίζει να τους λέει τη γοητεία της με τα ρωσικά βασιλικά κοσμήματα στο Κρεμλίνο. Στο τέλος καταφέρνει και δραπετεύει.

## Παραπομπές


Κατηγορία:Ταινίες του 1964
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1960
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες σε σκηνοθεσία Ζυλ Ντασέν
Κατηγορία:Ταινίες τοποθετημένες στην Ελλάδα
Κατηγορία:Ταινίες με μουσική σύνθεση Μάνου Χατζιδάκι
Κατηγορία:Γερμανόφωνες ταινίες
Κατηγορία:Ταινίες βασισμένες σε αστυνομικά μυθιστορήματα
Οίκος του Τσέρινγκεν

Ο **Οίκος του Τσέρινγκεν**, γερμ. Haus Zähringen είναι ένας δυναστικός Οίκος της Σουαβίας, που ίδρυσε ένα μεγάλο αριθμό πόλεων σε περιοχές της σημερινής Ελβετίας και Βάδης -Βυρτεμβέργης. Το όνομα του Οίκου προέρχεται από το -τώρα ερειπωμένο- κάστρο Τσέρινγκεν, που ιδρύθηκε το 1120 κοντά στο Φράιμπουργκ.

Ο πρεσβύτερος κλάδος είχε τον τίτλο του δούκα του Τσέρινγκεν και ο πλάγιος κλάδος τον τίτλο του μαργράβου του **Μπάντεν (Βάδης)**. Το 1218 εξαλείφθηκε ο πρεσβύτερος κλάδος και ο πλάγιος κλάδος επέμενε να χρησιμοποιεί και τον τίτλο του δούκα του Τσέρινγκεν.

Αρίθμηση: Η αρίθμηση για τους μεγάλους δούκες του Μπάντεν αρχίζει από την αρχή: Φρειδερίκος Α΄, Φρειδερίκος Β΄, και επίσης των Καρόλων, δηλ. αν ο *Κάρολος Φρειδερίκος* θεωρηθεί Κάρολος Α΄ Φρειδερίκος, τότε ο εγγονός του *Κάρολος* είναι ο Κάρολος Β΄. Στον κλάδο των κομήτων του Χάχμπεργκ-Ζάουζενμπεργκ η αρίθμηση των Ροδόλφων (Α΄, Β΄) αρχίζει από την αρχή.  

## Γενεαλογία του Οίκου του Τσέρινγκεν / Μπάντεν (Βάδης)

## Πηγές
* Chisholm, Hugh, ed. (1911). "Zähringen (family)". Encyclopædia Britannica (11th ed.). Cambridge University Press.
* Wikisource-logo.svg Rines, George Edwin, ed. (1920). "Zähringen". Encyclopedia Americana.

## Εξωτερικοί σύνδεσμοι
* Zähringer Castle  – original castle of the Zähringer
Α.Ε.Κ. (υδατοσφαίριση ανδρών)

Το **τμήμα υδατοσφαίρισης της ΑΕΚ** είναι ελληνική ομάδα πόλο που ανήκει στον ομώνυμο σύλλογο. Ιδρύθηκε το 1962 και μετά τη διάλυσή του στις αρχές της δεκαετίας του '70, επανιδρύθηκε το 2017.

## Ιστορία
Το τμήμα πόλο της Α.Ε.Κ. ιδρύθηκε αρχικά το 1962 και διατηρήθηκε ως τις αρχές τις δεκαετίας του '70. Κατά τη διάρκεια της πρώτης περιόδου λειτουργίας του, κατέκτησε δύο πρωταθλήματα Γ' Εθνικής. Το 1963, η ΑΕΚ, ήταν 4η στο πρωτάθλημα Γ' Κατηγορίας, στην ίδια θέση το 1964, 3η το 1965 και πρωταθλήτρια το 1966, για να αγωνιστεί την επόμενη χρονιά 1967 στην Β' Εθνική όπου και τερμάτισε 6η, υποβιβαζόμενη. Χρέη προπονητή εκτελούσε ο πολίστας του Εθνικού Πειραιώς, Πέτρος Καλφαμανώλης.

Πρωταθλήτρια και πάλι το 1968 στη Γ' Κατηγορία, δεν αγωνίστηκε το 1969 στο πρωτάθλημα της Β' Εθνικής και έτσι, κάπου εκεί, χάνεται το νήμα της ομάδας εκείνης. Το τμήμα επανιδρύθηκε το 2017. Η απόφαση επανίδρυσης του τμήματος από το Δ.Σ. της Α.Ε.Κ. ελήφθη στις 23 Μαρτίου 2017 μετά από τη πρόταση που έκαναν οι Μιχαλόπουλος Πάνος και Κιρμίζογλου Γιώργος, κάτι που μετά από λίγο ανακοινώθηκε και επίσημα. Την σεζόν 2019 - 2020 η ανδρική ομάδα πόλο της Α.Ε.Κ. επικράτησε με 12-8 του ΟΦΘ και με 2 νίκες κατέκτησε την άνοδο στην Α1 Εθνική Κατηγορία για πρώτη φορά στην ιστορία της, ενώ προκρίθηκε παράλληλα στον τελικό της Α2 Εθνικής Κατηγορίας. Την σεζόν 2020-21 η ομάδα του Κωνσταντίνου Δάνδολου, ενάντια στα προγνωστικά που την ήθελαν αουτσάιντερ, νίκησε στον πρώτο ημιτελικό του Final-8 του Κυπέλλου Ανδρών με 8-6 τον ΓΣ Περιστερίου, στο κολυμβητήριο του Λαιμού και προκρίθηκε στον τελικό. Η Ένωση έγραψε ξανά ιστορία, καθώς στην πρώτη της παρουσία στην τελική φάση του θεσμού κατάφερε να φτάσει ως φιναλίστ και παράλληλα να εξασφαλίσει την έξοδό της στα ευρωπαϊκά Κύπελλα της νέας περιόδου.

## Τίτλοι και διακρίσεις

### Πανελλήνιοι
* '''Κύπελλο Ελλάδος'''
***Φιναλίστ (1)*: 2021
* **[[Α2 Εθνική υδατοσφαίρισης ανδρών|Πρωτάθλημα Α2 Εθνικής Ελλάδας]] (1)**: 2020
* **Πρωτάθλημα Γ' Εθνικής Ελλάδας (3):** 1966, 1968, 2018

## Η Πορεία Στην Α1

## Τελικοί Κυπέλλου

## Ευρώπη

## Σύνθεση Ομάδας
Η ομάδα όπως ήταν στις   

### Τεχνικό επιτελείο

## Διακεκριμένοι παίκτες
* border|20px Πέτρε Σάντα
* border|20px Φίλιππος Καϊάφας
* border|20px Νίκος Στελλάτος
* border|20px Γιώργος Χατζηδάκης
* border|20px Κώστας Φλέγκας
* border|20px Φώτης Μπλάνης
* border|20px Κώστας Κοκκινάκης
* border|20px Νίκολα Ράτζεν
* border|20px Νίκολα Βούκσεβιτς

## Παραπομπές


## Πηγές
* https://www.enwsi.gr/aek-katektise-to-protathlima-stin-a2-toy-polo-andron/
*https://www.aek365.org/a-787361/team-manager-sto-polo-th-aek-o-kwnstantino-dandolo.htm
*https://www.enwsi.gr/995937/aek/erasitexniki/aek-o-dimitris-mazis-neos-proponitis-sto-andriko-polo-foto.html?utm_source=internal&utm_medium=feed
*https://www.aek365.org/a-788815/polo-prokrithhke-sta-hmitelika-h-aek.htm
*

## Εξωτερικοί σύνδεσμοι
*Α.Ε.Κ. υδατοσφαίριση | Facebook
*Α.Ε.Κ. - Επίσημος Δικτυακός Τόπος  
*Κολυμβητική Ομοσπονδία Ελλάδας 

Ανδρων
Η πόλη του Θεού

Η ***Πόλη του Θεού*** (πορτογαλικά: *Cidade de Deus*) είναι βραζιλιάνικη ταινία του 2002 σε σκηνοθεσία του Φερνάντο Μεϊρέγιες και της Κάτια Λουντ. Κυκλοφόρησε στη Βραζιλία το 2002 και σε όλο τον κόσμο το 2003. Το σενάριο είναι διασκευή από τον Μπραούλιο Μαντοβάνι (Bráulio Mantovani) από το ομώνυμο με την ταινία μυθιστόρημα του 1997 που γράφτηκε από τον Πάουλο Λινς (Paulo Lins), αλλά η πλοκή είναι ελαφρώς βασισμένη σε πραγματικά γεγονότα. Απεικονίζει την ανάπτυξη του οργανωμένου εγκλήματος στο προάστιο Cidade de Deus (Πόλη του Θεού) του Ρίο ντε Τζανέιρο, από τα τέλη της δεκαετίας του 1960 έως τις αρχές της δεκαετίας του 1980.

Στο επίκεντρο είναι ο πόλεμος μεταξύ του εμπόρου ναρκωτικών Li'l Zé και του πρώην πολεμίου ναρκωτικών που πέρασε στο έγκλημα Knockout Ned. Το σλόγκαν της  είναι: «Αν τρέξεις, το θηρίο θα σε πιάσει, αν παραμείνεις, το θηρίο θα σε φάει».

Η ταινία κέρδισε το Βραβείο Satellite Καλύτερης Ξενόγλωσσης Ταινίας.

## Παραπομπές


## Εξωτερικοί σύνδεσμοι
*  
* 
* 
* 
* 
* 

Κατηγορία:Βραζιλιάνικες ταινίες
Κατηγορία:Πορτογαλόφωνες ταινίες
Κατηγορία:Ταινίες σε σκηνοθεσία Φερνάντο Μεϊρέγιες
Κατηγορία:Ταινίες βασισμένες σε μυθιστορήματα
Κατηγορία:Ταινίες συσχετιζόμενες με ναρκωτικά
Κατηγορία:Ταινίες ενηλικίωσης
Κατηγορία:Σπονδυλωτές ταινίες
Κατηγορία:Ταινίες γυρισμένες στη Βραζιλία
Κατηγορία:Ταινίες του 2002
Οίκος του Αλμπρέ

Ο **Οίκος του Αλμπρέ**, γαλλ. Maison d'Albret είναι ένας φεουδαλικός Οίκος της μεσαιωνικής Γαλλίας, στην επαρχία της Γασκώνης. Το Αλμπρέ (σημερινό Λαμπρί) βρίσκεται στο Λάνντ, μεταξύ των ποταμών Γαρούνα (Gironne) και Αντούρ (Adour), που είναι η κοιλάδα του ποταμού Λερ (Leyre).

## Γενεαλογία των Αλμπρέ και βασιλέων της Ναβάρρας

## Πηγές
* Lordship of Albret
Αθανάσιος Παυλόπουλος

Ο **Αθανάσιος Παυλόπουλος** (1913 - 22  Ιουλίου 1993), του Χαραλάμπους, ήταν Έλληνας ιατρός και πολιτικός από την Αρκαδία. Υπηρέτησε ως βουλευτής από το 1952 ως το 1963.

## Βιογραφικά στοιχεία
Γεννήθηκε το 1911 ή το 1913. Σπούδασε ιατρική. Εξελέγη για πρώτη φορά βουλευτής Μεγαλουπόλεως το 1952 με τον Ελληνικό Συναγερμό και επανεξελέγη βουλευτής Αρκαδίας με την ΕΡΕ το 1956 , το 1958 και το 1961. Με τη σύζυγό του, Αναστασία, απέκτησαν έναν γιο, τον Χαράλαμπο.

Πέθανε σε ηλικία 80 ετών στην Αθήνα και κηδεύτηκε στις 23 Ιουλίου 1993 από τον ιερό ναό Αγίων Θεοδώρων, στο Πρώτο Νεκροταφείο Αθηνών.

## Παραπομπές


Κατηγορία:Βουλευτές Αρκαδίας
Κατηγορία:Βουλευτές Μεγαλουπόλεως
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Ηλίας Οικονομόπουλος

Ο **Ηλίας Οικονομόπουλος** του Δημητρίου (1906 - 16 Δεκεμβρίου 1985)  ήταν Έλληνας δικηγόρος και πολιτικός.

## Βιογραφικά στοιχεία
Γεννήθηκε το 1906 και σπούδασε νομικά. Εργάστηκε ως δικηγόρος και εξελέγη βουλευτής στην εκλογική περιφέρεια Αργολίδας  με τη Νέα Δημοκρατία στις εκλογές του 1974. Με τη σύζυγό του, Καλλιρρόη, απέκτησαν παιδιά.

Απεβίωσε σε ηλικία 79 ετών και κηδεύτηκε από τον ιερό ναό Αγίου Πέτρου Άργους, στις 17 Δεκεμβρίου 1985.

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Αργολίδος
Χωρίς αγάπη

Το ***Χωρίς αγάπη*** (πρωτότυπος τίτλος: ***Nelyubov***, ***Нелюбовь***) είναι ρωσική ταινία του 2017 σε σκηνοθεσία του Αντρέι Ζβιάγκιντσεφ.

## Πλοκή
Ένα ζευγάρι, η Ζένια και ο Μπόρις, έχουν έναν γιο, τον Αλεξέι, και βρίσκονται σε διάσταση. Το διαζύγιό τους δεν είναι ειρηνικό, καθώς τσακώνονται συνέχεια, ενώ και οι δυο τους έχουν συνάψει καινούριες σχέσεις. Ο Αλεξέι είναι στενοχωρημένος με αυτήν την κατάσταση.

Μία μέρα, ο Αλεξέι εξαφανίζεται. Η μητέρα του επικοινωνεί με την αστυνομία, η οποία δεν είναι ιδιαιτέρως διατεθιμένη να ασχοληθεί με την υπόθεση. Τους προτείνει να απευθυνθούν σε μία εθελοντική οργάνωση που ασχολείται με αυτά τα ζητήματα.

Οι γονείς πηγαίνουν στη μητέρα της Ζένια και διαπιστώνουν ότι ο Αλεξέι δεν είναι εκεί. Η συζήτηση μαζί της είναι έντονη και συνεχίζεται και μεταξύ των γονέων στο δρόμο του γυρισμού, όταν ο Μπόρις αφήνει τη Ζένια στον δρόμο. Στη συνέχεια, ρωτούν έναν φίλο του Αλεξέι για πληροφορίες και εκείνος τους λέει ότι πήγαιναν σε ένα εγκαταλελειμμένο κτίριο. Όταν φτάνουν εκεί, ο Μπόρις βλέπει το μπουφάν του γιου του.

Οι έρευνες συνεχίζονται και όσοι συμμετέχουν σε αυτές έχουν κολλήσει σε πολλά μέρη αφίσες για την εξαφάνιση του μικρού. Στην πορεία, ένα μέλος της εθελοντικής ομάδας προτρέπει τη Ζένια να επικοινωνήσει με τα νοσοκομεία για να μάθει μήπως νοσηλεύεται κάποιος έφηβος αγνώστων στοιχείων. Όταν την καλούν να της πουν ότι βρήκαν έναν νεαρό, διαπιστώνει ότι δεν ήταν αυτός.

Κάποια στιγμή, καλούν τους γονείς να αναγνωρίσουν το πτώμα ενός παιδιού. Όταν φτάνουν, δηλώνουν ότι δεν είναι αυτός ο γιος τους, ωστόσο ξεσπούν σε κλάματα λόγω συναισθηματικής φόρτισης.

Λίγα χρόνια αργότερα, ο Μπόρις έχει γίνει ξανά πατέρας και ζει με τη νέα του σύντροφο, ενώ η Ζένια συζεί με τον σύντροφό της. Οι αφίσες για την εξαφάνισης του Αλεξέι είναι ακόμη αναρτημένες, ωστόσο έχουν ξεθωριάσει.

## Διανομή
*Μαριάνα Σπίβακ ως Ζένια
*Αλεξέι Ροζίν ως Μπόρις
*Ματβέι Νόβικοβ ως Αλεξέι (Αλιόσα)
*Μαρίνα Βασίλιεβα ως Μάσα

## Βραβεία/Διακρίσεις
Η ταινία κέρδισε το Βραβείο της Επιτροπής στο 70ό φεστιβάλ των Καννών.

Είναι υποψήφια για το Όσκαρ Καλύτερης Ξενόγλωσσης Ταινίας στα 90ά βραβεία Όσκαρ. Ήταν υποψήφια για τη Χρυσή Σφαίρα Καλύτερης Ξενόγλωσσης Ταινίας,  το Βραβείο BAFTA Καλύτερης Μη Αγγλόφωνης Ταινίας και το Βραβείο Satellite Καλύτερης Ξενόγλωσσης Ταινίας.

Επίσης, στα Ευρωπαϊκά Βραβεία Κινηματογράφου κέρδισε στις κατηγορίες καλύτερης φωτογραφίας και συνθέτη και ήταν υποψήφια στις κατηγορίες: καλύτερης ταινίας, σκηνοθέτη και σεναριογράφου.

## Παραπομπές


Κατηγορία:Ταινίες του 2017
Κατηγορία:Ρωσόφωνες ταινίες
Κατηγορία:Ρωσικές ταινίες
Κατηγορία:Ρωσικές δραματικές ταινίες
Κατηγορία:Ταινίες γυρισμένες στη Ρωσία
Κατηγορία:Ταινίες σε σκηνοθεσία Αντρέι Ζβιάγκιντσεφ
Tideland (ταινία)

Το **Tideland** είναι μια ταινία φαντασίας επιστημονικής φαντασίας, Βρετανικής και Καναδικής παραγωγής του 2005 σε σενάριο και σκηνοθεσία του Τέρι Γκίλιαμ, μια προσαρμογή του μυθιστορήματος του Μιτσ Κοιλλιν με το ίδιο όνομα. Η ταινία γυρίστηκε στην Ρεγγίνα, Σασκάτσουαν του Καναδά και τη γύρω περιοχή το φθινόπωρο και το χειμώνα του 2004. Η παγκόσμια πρεμιέρα πραγματοποιήθηκε στο Διεθνές Φεστιβάλ Κινηματογράφου του Τορόντο του 2005, όπου η ταινία συναντήσε μικτες κριτικές τόσο από τους θεατές όσο και από τους κριτικούς. Μετά από το λίγο ενδιαφέρον από τους διανομείς των Η.Π.Α., η THINKFilm επέλεξε την ταινία για ημερομηνία κυκλοφορίας στις ΗΠΑ τον Οκτώβριο του 2006.

## Παραπομπές


## Εξωτερική σύνδεσμοι
* 
* 
* 
* 
* 
* Dreams (Terry Gilliam fanzine): ''Tideland''

Κατηγορία:Ταινίες του 2005
Κατηγορία:Αγγλόφωνες ταινίες
Κατηγορία:Βρετανικές ταινίες της δεκαετίας 2000
Κατηγορία:Βρετανικές δραματικές ταινίες
Κατηγορία:Βρετανικές ταινίες φαντασίας
Κατηγορία:Βρετανικές θρίλερ ταινίες
Κατηγορία:Καναδικές ταινίες
Κατηγορία:Καναδικές ταινίες φαντασίας
Κατηγορία:Καναδικές θρίλερ ταινίες
Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες βασισμένες σε παραμύθια
Κατηγορία:Ταινίες βασισμένες σε αμερικανικά μυθιστορήματα
Κατηγορία:Βρετανικές ανεξάρτητες ταινίες
Κατηγορία:Ταινίες με μουσική σύνθεση Μάικλ Ντάνα
Βασίλειος Τσαπόγας

Ο **Βασίλειος Τσαπόγας** του Γεωργίου (1903 - 11 Δεκεμβρίου 1985) ήταν Έλληνας πολιτικός και βουλευτής από το Χατζή Μεσσηνίας.

## Σταδιοδρομία
Σπούδασε νομικά και εργάστηκε ως δικηγόρος.  Στις εκλογές του 1951 εξελέγη βουλευτής στην εκλογική περιφέρεια Μεσσηνίας με το Κόμμα Φιλελευθέρων. Κηδεύτηκε από τον ιερό ναό Αγίων Κωνσταντίνου και Ελένης στο νεκροταφείο Ζωγράφου στις 12 Δεκεμβρίου 1985. 

## Παραπομπές


Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Μεσσηνίας
Ηλίας Χρυσοχοΐδης

Ο **Ηλίας Χρυσοχοΐδης** (Ilias Chrissochoidis) είναι ιστορικός ερευνητής, συγγραφέας, συνθέτης και πιανίστας. Έλαβε το διδακτορικό του δίπλωμα (Ιστορική Μουσικολογία) από το Stanford University, όπου επίσης διδάσκει από το 1997 (ως Λέκτορας από το 2005). Έχει βραβευθεί με το Geballe Dissertation Prize Fellowship στο Stanford Humanities Center (2001-2). Το 2010 εξελέγη μέλος του American Council of Learned Societies, και το 2010-11 διορίστηκε Kluge Fellow στη Βιβλιοθήκη του Κογκρέσου. Το 2009, έγινε ο πρώτος μουσικολόγος που προσλήφθηκε στο τμήμα Οικονομικών Επιστημών του University College London, και το 2015 διορίστηκε ερευνητής στο Κέντρο Κοινωνικών Επιστημών του Βερολίνου. Ως ερευνητικός συνεργάτης στο ESRC Centre for Economic Learning and Social Evolution, συμμετείχε σε καινοτόμες εφαρμογές θεωρίας παιχνιδιών στις όπερες του Wagner. Κορυφαίος μελετητής του Χαίντελ, έχει επίσης προβάλει διεθνώς τον Έλληνα συνθέτη Νίκο Αστρινίδη. To 2013 εισήγαγε τον Σπύρο Π. Σκούρα στην αμερικανική πολιτική και κινηματογραφική ιστοριογραφία, δημοσιεύοντας τα απομνημονεύματά του, και το 2019 ανακάλυψε χαμένες αυτοβιογραφικές ηχογραφήσεις του διάρκειας σχεδόν 100 ωρών. Ο Χρυσοχοΐδης έλαβε πάνω από 30 ερευνητικά βραβεία και υποτροφίες από πανεπιστήμια και ερευνητικά κέντρα παγκοσμίου κύρους, ιδιωτικά ιδρύματα, και την ελληνική κυβέρνηση. Έχει συγγράψει πάνω από 50 ερευνητικά άρθρα και δοκίμια, τα οποία μπορούν να βρεθούν σε κορυφαία μουσικολογικά περιοδικά. Σε αναγνώριση της μουσικολογικής του δραστηριότητας, η Ακαδημία Αθηνών του απένειμε έπαινο το 2005. Ως συγγραφέας, ο Χρυσοχοΐδης έχει γράψει έξι μη ακαδημαϊκά βιβλία στα ελληνικά και έχει δημοσιεύσει δεκάδες άρθρα για εκπαιδευτικά, κοινωνικά και πολιτικά θέματα στο ''Stanford Daily'', το ''Chronicle of Higher Education'', και στις εφημερίδες *Τα Νέα*, *Καθημερινή*, *Βήμα* και *Βήμα Ιδεών*. Συνθέτοντας μουσική από την εφηβεία του, έχει γράψει εκτενώς για το πιάνο και έχει κυκλοφορήσει τέσσερα μουσικά άλμπουμ.
## Παραπομπές


## Εξωτερικοί σύνδεσμοι
*«Μια νέα πατρίδα έξω από το παράθυρό μου», συνέντευξη στην Τζουλιέττα Καρόρη, ΕΡΤ Τρίτο Πρόγραμμα, 29 Δεκεμβρίου 2017
*«Παράθυρο στον Κόσμο», συνομιλία με την Τζουλιέττα Καρόρη, ΕΡΤ Τρίτο Πρόγραμμα,23 Ιανουαρίου 2019
*Συνέντευξη στην ΕΡΤ 3, 25 Ιανουαρίου 2019 
*Συνέντευξη στον Θανάση Γωγάδη, ραδιόφωνο 9.58 FM ΕΡΤ 3, 25 Ιανουαρίου 2019
*«Παράθυρο στον Κόσμο», συνομιλία με την Τζουλιέττα Καρόρη και τον Διονύση Μαλούχο, ΕΡΤ Τρίτο Πρόγραμμα,8 Ιανουαρίου 2020
*"ΑΠΟ ΤΟΝ ΑΣΤΡΙΝΙΔΗ ΣΤΟΝ ΧΑΙΝΤΕΛ ΚΑΙ ΑΠΟ ΤΟΝ ΜΗΤΡΟΠΟΥΛΟ ΣΤΟΝ ΣΚΟΥΡΑ H ΑΡΧΕΙΟΔΥΣΣΕΙΑ ΕΝΟΣ ΕΛΛΗΝΑ ΕΡΕΥΝΗΤΗ", διάλεξη, Μέγαρο Μουσικής, Αθήνα, 18 Φεβρουαρίου 2016
*Ηλεκτρονική βιβλιοθήκη δημοσιεύσεων
*Χαιντελιανή βιβλιογραφία στο Händel-Haus 
*Αρθρογραφία στο ''ΒΗΜΑ''
*Αρθρογραφία στην ''Καθημερινή'' 

Κατηγορία:Έλληνες συγγραφείς του 21ου αιώνα
Μιχαήλ του Κεντ

O **Μιχαήλ** (αγγλ. *Michael*, γενν. 4 Ιουλίου 1942) από τον Οίκο του Ουίνδσορ είναι πρίγκιπας του Κεντ.

## Βιογραφία
Ο *Μιχαήλ Γεώργιος Κάρολος Φραγκλίνος* είναι το τρίτο παιδί και ο δευτερότοκος γιος του Γεωργίου, Δούκα του Κεντ, και της Μαρίνας της Ελλάδας, κόρης του Νικολάου της Ελλάδας και της Ελένης Βλαδιμήροβνας της Ρωσίας. O Γεώργιος ήταν γιος του Γεωργίου Ε΄ του Ηνωμένου Βασιλείου.

Είναι δισεγγονός του Γεωργίου Α΄ της Ελλάδας και 2ος εξάδελφος με τον Κωνσταντίνο Β΄ της Ελλάδας. Έχει μία συμβουλευτική εταιρεία, που αναλαμβάνει διάφορες εμπορικές εργασίες παγκόσμια. Παρουσιάζει μερικά τηλεοπτικά ντοκυμανταιρ για τους βασιλικούς οίκους της Ευρώπης. Εκπροσωπεί τον Κάρολο Γ΄ σε μερικές λειτουργίες σε κράτη της Βρετανικής Κοινοπολιτείας (εκτός του Ηνωμένου Βασιλείου). Το όνομά του το έλαβε από τον Μιχαήλ Αλεξάνδροβιτς της Ρωσίας, εξάδελφο των πάππων του Γεωργίου Ε΄, Νικολάου και Ελένης Βλαδιμήροβνας.

## Οικογένεια
Νυμφεύτηκε το 1978 τη βαρόνη Μαρία Χριστίνα φον Ράιμπνιτς, κόρη του βαρόνου Γκύντερ Χουμπέρτους φον Ράιμπνιτς από τη Σιλεσία, και έχει τέκνα:
* Φρειδερίκος (γενν. 1979), λόρδος.
* Γαβριέλλα (γενν. 1981).

## Πρόγονοι

## Διακρίσεις
Του απονεμήθηκε ο Ταξιάρχης του Β. Τάγματος της Βικτωρίας (GCVO), ο μεγαλόσταυρος του Β. Τάγματος της Βικτωρίας (GCVO) και έγινε ιππότης της δικαιοσύνης του Ευλαβέστατου Τάγματος του Αγ. Ιωάννου.

Επίσης, των Ταγμάτων: της Φιλίας (της Ρωσίας), του Φραγκίσκου Α΄ (των Βουρβόνων-Δύο Σικελιών) και του Ηλίου (του Περού).

Ακόμη, μετάλλια από τον ΟΗΕ και από την Ελισάβετ Β΄: της Στέψης, του Αργυρού Ιωβηλαίου (για τα 25 έτη), του Χρυσού Ιωβιλαίου (για τα 50 έτη) και του Αδαμάντινου Ιωβιλαίου (για τα 60 έτη).

## Παραπομπές


## Εξωτερικοί σύνδεσμοι
* 
* Prince and Princess Michael of Kent at the Royal Family website
* Prince Michael of Kent's official website
* Provincial Grand Lodge of Middlesex 
* HRH Prince Michael of Kent GCVO is a Patron of London School of Business & Finance

Κατηγορία:Οίκος Ουίνδσορ
Κατηγορία:Βρετανοί ελευθεροτέκτονες